ICHI บวกเกือบ 11% เก็งฯ ไตรมาส 3 กำไรพุ่ง 44% ลุ้นไตรมาส 4 โตต่อ
ICHI บวกเกือบ 11% เก็งฯ ไตรมาส 3 กำไรพุ่ง 44% ลุ้นไตรมาส 4 โตต่อ ล่าสุดอยู่ที่ 11.40 บาท บวก 1.10 บาท หรือ 10.68% มูลค่าซื้อขาย 257.63 ล้านบาท
ICHI บวกเกือบ 11% เก็งฯ ไตรมาส 3 กำไรพุ่ง 44% ลุ้นไตรมาส 4 โตต่อ ล่าสุดอยู่ที่ 11.40 บาท บวก 1.10 บาท หรือ 10.68% มูลค่าซื้อขาย 257.63 ล้านบาท
9 พ.ย. 2563

ผู้สื่อข่าวรายงานว่า ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 15.38 น. อยู่ที่ 11.40 บาท บวก 1.10 บาท หรือ 10.68% สูงสุดที่ 11.40  บาทต่ำสุดที่ 10.40 บาท ด้วยมูลค่าซื้อขาย 257.63 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ว่า แนะนำ “ถือ” หุ้น ICHI คาดกำไรไตรมาส 3/63 ยังเติบโต 44% เมื่อเทียบจากปีก่อนที่ 105 ล้านบาท จากการลดต้นทุนยังเป็นปัจจัยขับเคลื่อนหลัก ขณะที่ รายได้ยังลดเมื่อเทียบจากปีก่อนต่ำกว่าคาด แม้มีรายได้เครื่องดื่มสุขภาพราว 90 ล้านบาท แต่ยังกระทบจากยอดในต่างประเทศ (20% ของรายได้) ลดเยอะ
ขณะที่มองกำไรไตรมาส 4/63 ยังเติบโตได้ดีเมื่อเทียบจากปีก่อน อย่างไรก็ตาม ราคาหุ้น ytd +115% ถือว่าตอบรับปัจจัยบวกธุรกิจกลับสู่รอบเติบโตและจากการเปิดน้ำดื่มกลุ่มสุขภาพมาระดับหนึ่งแล้ว เริ่มอยู่บนความคาดหวังที่สูงขึ้น และมี Upside จำกัดจาก TP21F 11.1 บาท (PER 27x) แล้ว เราแนะนำเหลือถือ โดยระยะสั้นมีจิตวิทยาลบกดดันราคาหุ้น จากก.ล.ต.สั่งปรับผู้บริหารจากกรณีขายหุ้นช่วงต้นปี 2017 โดยใช้ข้อมูลภายใน